Colectiv

Colectiv 2019ko Alexander Nanau errumaniar zinema zuzendarien dokumental filma da.

2019ko Veneziako Mostran estreinatu zen. Europako dokumental film onenaren 2020ko Europako Zinemaren Saria irabazi zuen. 93. Oscar Sarietan bi saritarako izendatu zuten: Nazioarteko film onenaren Oscar Saria eta Dokumental onenaren Oscar Saria.

 Sinopsia 

Colectiv aretoko sutean erredurak izandako biktimetako asko erietxean hil ziren hurrengo egunetan. Susmoak piztu zituen hildakoen kopuru handiegiak, erietxeratutako batzuen erredurak ez baitziren bereziki larriak. Catalin Tolontan errumaniar kazetariak eta Gazeta Sporturilor kirol-egunkariko bere lankideek Errumaniako osasun publikoaren barruko ustelkeria ikertu eta salatu zuten, eta agerian utzi Errumaniako erietxe askotan erabilitako desinfektatzeko produktuak diluituz egindako iruzurrak ondorio hilgarriak izan zituela kasu askotan. Tolontanek eta taldekideek ez ezik, Vlad Voicolescu Errumaniako Osasun ministro berriak ere baimena eman zioten Alexander Nanau zuzendariari beren eguneroko lanetan eta gatazketan filmatzeko, eta baimen hori oso ondo baliatu zuen Nanauk eskuarki oso urrundik ikusten diren errealitate batzuk ikusleari bertatik bertara erakusteko.

 Erreferentziak 

 Kanpo estekak 
 IMDBko fitxa irakurgai 

Kategoria:Errumaniako filmak
Kategoria:Osasun arretari buruzko filmak
Kategoria:Film dokumentalak
Kategoria:2019ko filmak